 ኣይተታልሉኒ! ነጎድጎዳዊ ድምጹ ኣቃለሐ ተወልደ ሙዚቀኛታት በብዝሓዙዎ መሳርሒ ሙዚቃ ዓጀብዎ ተዓዛቢ ብሓጎስ ተመሲጡ አእዛኑ ጸልዩ ጸጥ በለ ተወልደ ድምጺ ሕራነኡ ቀጸለ ሽገይ ሃቡኒ ...ኣይተጸብዩኒ ወረ ምሳኻትኩም ዘረባ ኔሩኒ ... ሓደ ዓርከይ ኔሩ ሽገይ ከሊኡኒ ትኽእሉ እንተ ዀይንኩም ሃየ ሓግዙኒ ... ኣመስኪረ እየ ንሓመድ ንእምኒ እናበለ ምስ ጊታሩ እናተቖጻጸየ በቲ ሓፊስ ጎረርኡ መሰለይ ምስ በለ እቲ ህዝቢ ከም መግለጺ ሓጎሱ ዘዘለዎ ውህብቶ ክስልም ናብ ኣደራሽ ወሓዘ ምንጪ ስእሊ, TEWELDE እታ ደርፊ ምስተወደአት መላእ ኣደራሽ ብናይ ይደገም ድምጺ ተናወጸ ተወልደ ንሰማዕቱ ንምዕጋብ ደርፊ ቀጸለ ሰማዕቲ ግን ኣይዓገቡን ኣብ ነፍሲ ወከፍ ምዝዛም እታ ደርፊ ብፊስካን ጣቕዒትን ትደገም እናበሉ ስለዝጠለቡ ሽገይ ንሳልሳይ ራብዓይ ሓምሻይ ሳዕ ተደግመት ብድሕሪኡ መራሕ መድርኽ ኣርኣያ በላይ ካልእ ደርፍታት እውን ስለዘሎና ሕጂ ይኣኽለኩም ናብ ካልእ ክንሓልፍ ኢና ብምባል ናይ ድምጻዊ ኣልኣሚን ዓብደለጢፍ ሓልፍ ኣቤት ኣዱንያ ትብል ደርፊ ቀጺላ እቲ ነጎድጎዳዊ ድምጺ ሓጎስ ሰማዕቲ ኪኖ ኣደራሽ ንግዳም ስለዝወጽአ ኣብ ሲነማ ኦድየን ገለ ተረኺቡ ኣሎ ዝበሉ ፖሊስ እታ ከተማ ኣብ ዓበይቲ መካይን ተጻዒኖም መጽኡ እቲ ኹሉ ፊስካን ጣቕዒትን ነጎዳዊ ድምጽን ግን ልባዊ ሓጎስ ዘንቀሎ እምበር ናይ ረበሻ ወይ ዕግርግር ስለዘይነበረ ምኽንያት እቲ ድምጺ ሓታቲቶም ንቦተኦም ተመልሱ ግን ስለምንታይ ከምኡ ከምዝኾነ ከጻርዩ ኣይደቀሱን እቲ ምርኢት ምስ ተወደአ እቶም መንእሰያት ሽገይ ሃቡኒ - ሽገይ ሃቡኒ ሽገይ ሃቡኒ ኣይተታልሉኒ! ኢሎም እናደረፉ ነናብ ቤቶም ኣብያት መዘናግዒታትን ተበተኑ መላእ ኣስመራ ብሓደ እዋን ሽገይ ሃቡኒ! ብዝብል ድምጺ ህዝቢ ተዓብለለ ንጽባሒቱ ከኣ ተወልደ ኣብ ክፍሊ መርመራ ፖሊስ ኣጂፕ ቀሪቡ ስለምንታይ ነታ ደርፊ ከምዝደረፋ ተሓተተ ኣብቲ እዋንቲ ተቓውሞ ህዝቢ ኤርትራ ኣንጻር ምሕደራ ንጉስ ሃይለስላሴ ይወዓዋዕ ስለዝነበረ እቲ ስርዓት ህድእ ኢሉ ስርሑ ይሰርሕ ምንባሩ ይዝክር ተወልደ እታ ደርፊ ኣቐዲማ ሳንሱር ሓሊፋኳ እንተነበረት ተወልደ ግን ስምዒት ህዝቢ ክትቅስቅስ ሰለእትኽእል እንዳ ፖሊሰ ክጽዋዕ ይኽእል እየ ዝብል ግምት ስለዝነበሮ ኣብ ቅድሚ ፖሊሰ ምስ ቀረበ እንታይ ከምዝብል ተዳልዩ እዩ ነይሩ ስለምንታይ ነታ ደርፊ ከምዝደረፋ ምስ ተሓተተ ከኣ ኣብ በዓላት ቅዱስ ዮሃንስ ሓደ መንእሰይ ሽግ ሓደ ቖልዓ ኣሕዲጉ ሆየ ክብል እቲ ቖልዓ ከኣ ደድሕሪ እናኸደ በጃኻ ሽገይ ሃበኒ ክብል ምስ ሰማዕኩዎ እየ ናቱስ ኣይትኽልኣዮ ደኣ - ኣይትዓምጾ! ንምባል ደሪፈያ ክብል መለሰ ይኹን እምበር ፖሊስ ብመልሱ ስለዘይዓገቡ ናብ ኣስራተ ካሳ ኣመሓላሊፎሙዎ ተወልደ ኣብ ቅድሚ ኣስራተ ከሳ ቐሪቡ እንደገና ተሓተተ ተመሳሳሊ ምላሽ ብምሃብ ብክፍሊ ሳንሱር ከምእተፈቕዶ ንኣስራተ ካሳ ሓበሮም ኣስራት ካሳ ግን ዋላኳ ብመልሱ እንተዘይዓገቡ ንክደርፋ ስለዝተፈቕዶ ከኣ ካብ ምእሳሩ ምቕጽዑ ይሓይሽ ግዲ ኢሎም ጸጉሩ ክላጸ ኣዚዞም ኣብ ስእሊ ከምዝርእዮ ጸጉሩ ርእሲ ተወልደ ኣዚዩ ነዊሕ ብምንባሩ ተሰሚዑዎ ክኸውን ከምዝኽእል ብምግማት ምስተላጸኻሞ እንታይ ተሰሚዑካ? ክብል ሓተትኩዎ ተወልደ ምንም ኣይተሰመዓንን ግዳ ብትእዛዝ ኣስራተ ምስተላጸኹ ንመዘከርታ ስእሊ ኣትረፈ እታ ስእሊ ከኣ ክሳብ ሕጂ ግርም መዘከርታ እቲ ፍጻሜ ኮይናትኒ ኣላ በለኒ ዳሕራይ ከምዝሰምዖ ግን ተወልደ ኣስራተ ካሳ ደሓን ግደፉዎም ኣብ ዝበጽሑዎ የብሎምን ደኺሞም ክገድፉዎ እዮም ብምለት ከምዘይኣሰሩዎ ፈሊጡ ህዝቢ ኤርትራ ግን ብዓመጽ ዝተጋህሰ መሰሉ ንምምላስ ደኺሙ ኣይገዶፎን ፈለማ ብጽሑፍን ቃልን ናብ ንጉስ ሃይለስላሰን ማሕበረ ሰብ ዓለምን ፈደራላዊ መሰልና ተጋሂሱ ባይቶና ፈሪሱ ባንዴራና ብሓይሊ ወሪዳ እዝጊ የርእኹም ኢሉ ጠሪዑ ምላሽ ምስ ሰኣነ ኣብ 1961 ብረታዊ ቓልሲ ጀሚሩ ማዕረ ማዕሪኡ ከኣ ግፍዕታት ሃይለስላሰ መሪሩ እንተኾነ ሽዑ እውን ህዝቢ ኣይተንበርከኸን ሽገይ ሃቡኒ! ብዘርእስታ ሃገራዊት መዝሙር ብድምጺን ብተግባርን ናጽነቱ ንምርግጋጽ ሽገይ ሃቡኒ እናዘመረ ን30 ዓመታት ቃልሱ ቀጺሉ ተወልደ ከኣ ኣብቲ ሃገራዊ ቓልሲ ብኹለንትንኡ ተጋዲሉ ድሕሪ 1965 ዝማዕበለ ኩነታት እምበኣር ኣብ ዝቕጽል ክፋል ክንድህስሶ ኢና - ተኸታተሉና ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል ሓድሽ ኣቦ መንበር መሪጹ 4 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 